CELEX: 62009TN0412
Language: sk
Date: 2009-10-14 00:00:00
Title: Vec T-412/09: Žaloba podaná 14. októbra 2009 — CEA/Komisia

19.12.2009   
            
            
               SK
            
            
               Úradný vestník Európskej únie
            
            
               C 312/35
            
         Žaloba podaná 14. októbra 2009 — CEA/Komisia
   (Vec T-412/09)
   2009/C 312/58
   Jazyk konania: francúzština
   
      Účastníci konania
   
   
      Žalobca: Commissariat à l’énergie atomique (CEA) (Paríž, Francúzsko) (v zastúpení: J. García-Gallardo Gil-Fournier, M. Arias Díaz a C. Humpe, advokáti)
   
      Žalovaná: Komisia Európskych spoločenstiev
   
      Návrhy žalobcu
   
   
               —
            
            
               potvrdiť prijatie žaloby (t. j. žalobu, poverovacie listiny a kópie a prílohy) a vyhlásiť ju za prípustnú,
            
         
               —
            
            
               preskúmať žalobu podanú v mene a na účet CEA prostredníctvom jeho právnych zástupcov,
            
         
               —
            
            
               v súlade s článkom 230 ES vyhlásiť neplatnosť rozhodnutia Komisie –oznámeného CEA listom z 29. júla 2009, — ktorým nebolo odchodné pri odchode do dôchodku; ktoré CEA poskytol, považované za oprávnené nepriame výdavky a CEA nebolo udelené potvrdenie o správnosti účtovníctva,
            
         
               —
            
            
               subsidiárne podľa článku 238 ES i) vyhlásiť, že odchodné pri odchode do dôchodku je oprávneným výdavkom podľa zmluvných pravidiel 7. RPVV a ii) konštatovať, že Európska komisia nerešpektuje jej záväzky voči CEA v rámci 7. RPVV,
            
         
               —
            
            
               zaviazať Komisiu na náhradu trov konania.
            
         
      Žalobné dôvody a hlavné tvrdenia
   
   V prvom rade žaloba založená na článku 230 ES smeruje k zrušeniu konečného rozhodnutia Komisie, oznámeného Commissariat à l’énergie atomique (CEA) 29. júla 2009, ktorým nebolo odchodné pri odchode do dôchodku, ktoré CEA poskytol, považované za oprávnené nepriame výdavky a CEA nebolo udelené potvrdenie o správnosti účtovníctva, aby si mohol tieto nepriame výdavky na zamestnancov uplatniť na účely preplatenia nákladov vynaložených počas realizácie projektov spolufinancovaných v rámci 7. Rámcového programu pre výskum a vývoj.
   CEA sa domnieva, že rozhodnutie Komisie, podľa ktorého odchodné pri odchode do dôchodku nepredstavuje oprávnené nepriame výdavky, sa zakladá na nesprávnom právnom posúdení a zjavne nesprávnom posúdení skutkových okolností a že Komisia porušila zásadu riadnej správy vecí verejných, zásadu právnej istoty, zásadu proporcionality a zásadu legitímnej dôvery.
   Subsidiárne žaloba podľa článku 238 ES smeruje ku konštatovaniu, že Komisia tým, že nepovažovala odchodné pri odchode do dôchodku, ktoré CEA poskytol, za oprávnené výdavky, a tým, že ich nepreplatila, nerešpektuje svoje zmluvné záväzky voči CEA.